ועדת העבודה, הרווחה והבריאות, כנסת 18, פרוטוקול מספר 322, 2010-07-12 12:30

חיים כץ: יום שני בשבוע, א' באב התש"ע, ה-12 ביולי 2010, ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הודעת הסמים המסוכנים (שינוי התוספת הראשונה לפקודה), התש"ע-2010.

חיים כץ: נציגת משרד הבריאות.

נילי חיון דיקמן: תודה על קיום הדיון.

נילי חיון דיקמן: למעשה אנחנו העברנו לוועדה שתי הודעות על סמים מסוכנים.

נילי חיון דיקמן: האחת, רגילה, יותר שוטפת של הוספת חומרים נוספים לפקודה, והשנייה היא קצת יותר מורכבת.

נילי חיון דיקמן: השנייה היא הרחבת התחולה.

נילי חיון דיקמן: למעשה איחדנו את הנוסח לאחד היות ומסמך משפטי הוא מסמך אחד.

נילי חיון דיקמן: יש כאן גם סוגיה של הרחבת התחולה של ארבע משפחות של חומרים בהם אנחנו רוצים לכלול את הנגזרות שלהם.

נילי חיון דיקמן: המהלך הזה נעשה בשיתוף עם הוועדה הבין משרדית של הרשות למלחמה בסמים וכל משרדי הממשלה הרלוונטיים ומשרד המשפטים.

נילי חיון דיקמן: זה לאחר דיון באמת כבד בסוגיה, היות וזאת פעם ראשונה שאנחנו מרחיבים תחולה של חומר גם לנגזרותיו.

נילי חיון דיקמן: אנחנו כאן עם כל הצוות ואפשר יהיה לדון בזה.

חיים כץ: אנחנו נקריא ואתם תוכלו להתייחס.

זיו מגור: הודעת הסמים המסוכנים (שינוי התוספת הראשונה לפקודה), התש"ע-2010.

זיו מגור: 1.

זיו מגור: שינוי התוספת הראשונה לפקודה בתוספת הראשונה לפקודה – (א) אחרי הגדרת "אופיום רפואי" יבוא: "נגזרת כימית" – חומר המתקבל כתוצאה מהוספה או גריעה של קבוצה כימית אחת או יותר על המבנה הכימי של חומר נתון.

זיו מגור: (ב) אחרי הגדרת "עלי קוקה" יבוא: "קבוצה כימית" – הלידים, אסטרים, אתרים אלק – אוקסידים, אלקאנים, אלקינים, אמינים, אמידים קרבוקסילאטים, כהלים, אלקילים, תיולים, סלנולים, תיואלקילים, סלנואלקילים, תיואסטרים, סלנואסטרים, פנולים, תיופנולים, אלקיל הלידים, בנזילים, פנילים, ניטרילים, תרכובות ניטרו, קטונים, אלדהידים, תיוקטונים, תיוציאנאטים (SCN) ואיזוציאנאטים (NCO) של חומר נתון.

זיו מגור: בחלק א', סימן ב' (1) אחרי פרט 2ב2 יבוא: "2ב2אץ ברומו-מטא-מתוקסימתקאתינון בעמדה אורתו, מטא או פארא".

זיו מגור: (2) אחרי פרט 2נ4 יבוא: "2ב4א.

זיו מגור: ברומו-אורתו-מתוקסימת

זיו מגור: קאתינון בעמדה אורתו, מטא או פארא.

זיו מגור: 2ב4ב.

זיו מגור: ברומו-פארא-מתוקסימתקאתינון בעמדה אורתו, מטא או פארא.

זיו מגור: 2בג4.

זיו מגור: בופדרון (3) בפרט 3א, אחרי "קאתינון" יבוא: לרבות האיזומרים והנגזרות הכימיות של חומר זה, אלא אם כן מועטו במפורש".

זיו מגור: (4) אחרי פרט 3ג1 יבוא: "3ג1א.

זיו מגור: כלורו-מטא-מתוקסימתקאתינון בעמדה אורתו, מטא או פארא".

זיו מגור: (5) אחרי פרט 3ג2 יבוא: "3ג2א.

זיו מגור: כלורו-אורטו-מתוקסימתקאתינון בעמדה אורתו, מטא או פארא.

זיו מגור: 3ג2ב.

זיו מגור: כלורו-פארא-מתוקסימת

זיו מגור: קאתינון בעמדה אורתו, מטא או פארא".

זיו מגור: (6) אחרי פרט 7א1 יבוא: "7א1א.

זיו מגור: די-מתיל מתקאתינון".

זיו מגור: (7) במקום פרט 7ב1 יבוא: "7ב1.

זיו מגור: פלואורואמפטאמין בעמדה אורתו, מטא או פארא".

זיו מגור: ידוע גם בשם FMP.

זיו מגור: (8) אחרי פרט 7ב1ג יבוא: "7ב1ד.

זיו מגור: פלואורו-מטא-מתוקסימתקתינון בעמדה אורתו, מטא או פארא.

זיו מגור: 7ב1ה.

זיו מגור: פלואורו-אורתו-מתוקסימת

זיו מגור: קתינון בעמדה אורתו, מטא או פארא.

זיו מגור: 7ב1ו.

זיו מגור: פלואורו-פארא-מתוקסימתקתינון בעמדה אורתו, מטא או פארא".

זיו מגור: (9) אחרי פרט 9א2 יבוא: "9א2א.

זיו מגור: יודו-מטא-מתוקסימת

זיו מגור: קתינון בעמדה אורתו, מטא או פארא".

זיו מגור: (10).

זיו מגור: אחרי פרט 9א4 יבוא: "9א5.

זיו מגור: יודו-אורתו-מתוקסימתקתינון בעמדה אורתו, מטא או פארא.

זיו מגור: 9א6.

זיו מגור: יודו-פארא-מתוקסימת

זיו מגור: קתינון בעמדה אורתו, מטא או פארא.

זיו מגור: 9א7.

זיו מגור: מתוקסימתקאתינון בעמדה אורתו, מטא או פארא".

זיו מגור: (11) בפרט 10א אחרי "מתקאתינון" יבוא: לרבות האיזומטרים והנגזרות הכימיות של חומר זה אלא אם כן מועטו במפורש".

זיו מגור: (12) אחרי פרט 10ב יבוא: "10ב1.

זיו מגור: 3,4 מתילנדיאוקסי-פירולידינופרופיופנון" ידוע גם בשם MDPPP.

זיו מגור: (13) אחרי פרט 11ה יבוא: "11ו.

זיו מגור: פירולידינופרופיופנון".

זיו מגור: ידוע גם בשם PPP.

זיו מגור: (ד) בחלק ב', סימן ב': (1) בפרט 1, אחרי "אמפטאמין" יבוא: "לרבות האיזומרים והנגזרות הכימיות של חומר זה, אלא אם כן מועטו במפורש".

זיו מגור: (2) בפרט 3, אחרי "מתאמפטאמין" יבוא: "לרבות האיזומרים והנגזרות הכימיות של חומר זה, אלא אם כן מועטו במפורש".

זיו מגור: 2.

זיו מגור: תחילה תחילתה של הודעה זו ארבעה עשר יום מיום פרסומה.

חיים כץ: יש הערות?

חיים כץ: אם אין הערות, אנחנו נצביע על זה.

רביב מייזל: מגיע ברכות לעוסקים בדבר על כך שסוף סוף מכינים גם את הנגזרות הכימיות של החומרים, דבר שלא היה עד היום.

רביב מייזל: אני חושב שהאייטם בערץ 10 עזר לעניין הזה.

אודי וולף: לקח שלוש שנים עד שהגענו לזה.

חיים כץ: כמה אנשים תציל ההרחבה הזאת?

אודי וולף: זה יציל אותנו כחברה ואני חושב שזה הדבר החשוב ביותר.

אודי וולף: אם אנחנו מסתכלים על ההצעה כולה, יש סעיף אחד שמדבר על ההגדרות וסעיפים שמהווים הבדלים מהותיים בהכנסה של החומר לפקודה כי אלה ארבע משפחות או ארבעה חומרים שמשמשים מסד מבחינת המבנה הכימי שלהם לבניית רוב החומרים הסינטטיים שאנחנו מוצאים בשנים האחרונות, מ-2004-2005 בפיצוציות.

חיים כץ: מה זה יעשה לפיצוציות?

אודי וולף: זה יעשה להם בעיה גדולה מאוד.

אודי וולף: זה יהפוך אותם לסוחרי סמים ובמשך כל השנים האלה הם ניסו לא להיות כאלה.

חיים כץ: ההוראה הזאת תהפוך אותם לסוחרי סמים?

אודי וולף: כן, על כל מה שמשתמע מזה.

חיים כץ: או שבשינויים קלים, הם יעשו שינוי קל ואתם תצטרכו לעבוד עוד שלוש שנים כדי לשנות.

אודי וולף: הם יצטרכו לעשות שינוי כבד.

דרורה נחמני-רוט: היו דיונים במהלך השנתיים האחרונות איך להסדיר את כל הנושא ואת כל התופעה הנוראה הזאת שכל פעם נוצר חומר חדש שהוא בעצם נסמך על החומר הסמי הישן, אבל הוא כבר לא נקרא סם.

דרורה נחמני-רוט: היו ישיבות מרתוניות אצלנו במשרד המשפטים ובמשרד הבריאות והוחלט ללכת על ארבע משפחות עיקריות.

דרורה נחמני-רוט: הייתה ועדה של הרשות למלחמה בסמים שבדקה ועשתה השוואה כלל עולמית לגבי המשפחות הנפוצות והסמים הנפוצים שמגיעים גם לאוכלוסייה בישראל.

דרורה נחמני-רוט: הגיעו לארבע משפחות של סמים שהנגזרות שלהן, כל שינוי ותוספת של סמים מסוימים, הופכת את החומר החדש לסם.

דרורה נחמני-רוט: רציתי לציין – נמצאת אתי אתי כהנא מפרקליטות המדינה – את עבודת הפרקליטות.

דרורה נחמני-רוט: לפרקליטות היה מאוד קשה עד עכשיו מכיוון שהיא ניסתה להעמיד לדין בסעיפים אחרים שלא מתאימים לרכישת או אחזקת סמים מסוכנים.

דרורה נחמני-רוט: אני לא יכולה להכניס כרגע את כל המורכבות, אבל הסעיפים האלה בדרך כלל נדחו על ידי בתי המשפט והרבה פעמים היו אכזבות באי הרשעות.

דרורה נחמני-רוט: לכן באמת הגיע הזמן וזה מעמד די רציני גם עבור הפרקליטות והתביעה הכללית שסוף סוף ניתן יהיה לאכוף את זה בצורה קלה יותר.

וילמה מאור: אפשר לקבל שמות של כדורים שנמכרים בפיצוציות שיש בהם את החומרים שאתם מדברים עליהם?

אודי וולף: השם הגנרי של הדבר הזה הוא חגיגת.

אודי וולף: חגיגת הוא שם כללי שהוא לא קורא בשם לחומר מסוים.

אודי וולף: מה שנמכר בין בקפסולות, בין בצורה של נוזל, בין בצורה של אבקות, בשקיות.

חיים כץ: עכשיו זה יימנע.

אודי וולף: כן.

אסתר כהנא: עכשיו זה יהיה אסור.

חיים כץ: נגמרה החגיגה של החגיגת.

חיים כץ: אנחנו מצביעים על הרחבת המוצרים שלא ניתנים למכירה בפיצוציות.

חיים כץ: ה צ ב ע ה אושר פה אחד תודה רבה.

חיים כץ: הישיבה נעולה.